PATVIRTINTA

 Dailės mokyklos direktoriaus

 2023 m. rugpjūčio 30 d.

 įsakymu Nr. V-1-54

**KĖDAINIŲ DAILĖS MOKYKLOS**

**NEFORMALIOJO VAIKŲ ŠVIETIMO**

**ANKSTYVOJO DAILĖS UGDYMO PROGRAMA**

**I SKYRIUS**

**BENDROSIOS NUOSTATOS**

1. Programos teikėjas – Kėdainių dailės mokykla (toliau – Mokykla).
2. Informacija apie Mokyklą:

Mokykla įregistruota Juridinių asmenų registre, kodas 191015575.

Mokyklos teisinė forma – savivaldybės biudžetinė įstaiga.

Mokyklos buveinė – Paeismilgio g. 12 a, 57247 Kėdainiai, tel. (8 347) 55 467, elektroninis paštas – kedainiudaile@gmail.com, internetinė svetainė – [www.daile.kedainiai.lm.lt.](http://www.daile.kedainiai.lm.lt.)

Mokyklos grupė – neformaliojo vaikų švietimo mokykla ir formalųjį švietimą papildančio ugdymo mokykla.

1. Programos pavadinimas – Neformaliojo vaikų švietimo ankstyvojo dailės ugdymo

programa (toliau – Programa).

1. Programos trukmė 1–4 metai.
2. Dalyvių amžius – 4–7 metai. Programos dalyvių priėmimas vykdomas pagal Mokyklos nustatytą tvarką.

6. Įgyvendinant Programą mokomasi grupėse. Vidutinis skaičius grupėje – 8 mokiniai.

7. Programa gali būti pritaikyta mokiniams, turintiems specialiųjų ugdymosi poreikių, atsirandančių dėl įgimtų ar įgytų sutrikimų.

8. Programai įgyvendinti skirta mokymosi aplinka ir mokymosi priemonės:

8.1. klasės su molbertais, stovais, stalais, specialiu apšvietimu ir įranga – keramikos degimo krosnimi, grafikos spausdinimo staklėmis ir kt.;

8.2. kompiuterinė, demonstracinė įranga;

8.3. vaizdinė, informacinė ir metodinė medžiaga bei priemonės;

8.4. mokinių darbams eksponuoti pritaikytos erdvės su ekspozicine įranga.

9. Baigusiems programą mokiniams rekomenduojama dailės ugdymą tęsti, renkantis pradinio dailės formalųjį švietimą papildančio ugdymo programą ar dailės neformaliojo vaikų švietimo programas.

10. Žinioms perteikti ir įgūdžiams formuoti naudojami klasikiniai (informaciniai, kūrybiniai, praktiniai-operaciniai) ir netradiciniai mokymo metodai.

**II SKYRIUS**

**PROGRAMOS TIKSLAS, UŽDAVINIAI, TURINYS**

11. Programos tikslas – sudaryti sąlygas vaikų saviraiškai ir puoselėti spontanišką kūrybą.

12. Programos uždaviniai:

12.1. 4 metų vaikams:

12.1.1. supažindinti su elementariomis medžiagomis, pagrindinėmis jų savybėmis ir darbo priemonėmis;

12.1.2. formuoti pradinius darbo su elementariomis medžiagomis bei priemonėmis įgūdžius;

lavinti kūrybinius sugebėjimus, skatinti piešiniu pasakoti, mokyti piešinį jungti į vieną siužetą;

12.1.3. ugdyti piešimo įgūdžius – piešti ilgas, trumpas linijas, skritulius, jų derinius, kampuotas formas, kreivų kontūrų netaisyklingas formas;

12.1.4. mokyti stebėti ir analizuoti daiktus, gamtos vaizdus, draugų ir savo piešinius.

 12.2. 5–6 metų vaikams:

12.2.1. lavinti individualius vaiko gebėjimus, mokyti stebėti ir kūrybiškai piešti gamtos vaizdus, pasakų, dainų, eilėraščių temomis;

12.2.2. tobulinti piešimo įgūdžius – piešti dideles formas, smulkias formas, jas derinti, piešti įvairiomis technikomis;

12.2.3. mokyti stebėti ir analizuoti;

12.2.4. įtvirtinti spalvinimo įgūdžius.

12.3. 7 metų vaikams:

12.3.1. skatinti vaikų individualumą, mokyti gamtos, aplinkos įspūdžius atspindėti piešinyje, lavinti vaizduotę, fantaziją;

12.3.2. įtvirtinti piešimo, tapymo įgūdžius;

12.3.3. mokyti įdomiai komponuoti, piešti žmones, žvėrelius, paukščius, daiktus, dekoratyvinius piešinius.

13. Programą sudaro šie dalykai:

13.1. plastinė raiška – apima visą dailės raiškos priemonių įvairovę, plokštuminę ir erdvinę raišką, įjungiant ir dailės pažinimą, kuris siejamas su raiška ir aplinkos pažinimu;

13.2. integruota meninė raiška – apjungia plastinę raišką su kitomis meninės raiškos bei įvairiomis žaidimo formomis.

14. Programos turinys:

|  |
| --- |
| 4 metai |
| Eil. nr. | Turinio dalis | Veiklos apibūdinimas | Metodai | Ugdomos kompetencijos | Trukmė |
| 1. | „Tikroviškas“ daiktų vaizdavimas, nesudėtingo siužeto vaizdavimas | Spalvų maišymas, aplinkos stebėjimas, gamtos ir jos reiškinių stebėjimas. Pastebėtų daiktų ir pajaustų reiškinių interpretavimas piešiniuose | Pokalbiai, savarankiškas darbas | Praturtinama vaiko vaizduotė ir emocinis pasaulis | 35 |
| 2. | Smulkiosios motorikos įgūdžių lavinimas.Įspūdžių perteikimas. | Darbo įgūdžių tobulinimas.Spalvų maišymas.Spalvotų piešimo priemonių įvaldymas. | Pokalbiai, savarankiškas darbas. | Lavinami kūrybiniai sugebėjimai, skatinama piešiniu pasakoti, mokyti piešinį jungti į vieną siužetą.  | 35 |

|  |
| --- |
| 5–6 metai |
| Eil.nr. | Turinio dalis | Veiklos apibūdinimas | Metodai | Ugdomos kompetencijos | Trukmė |
| 1. | Įdėmiai stebėti aplinką. Lyginti objektus – pastebėti dydžio, spalvos, formos, padėties erdvėje panašumą ir skirtumus.Ugdyti jausmų kultūrą, turtinti emocijų pasaulį.  | Piešinys detalizuojamas.Lavinami rankyčių judesiai – piešiamos įvairaus pobūdžio linijos.Piešiamas fonas. | Pokalbiai, savarankiškas darbas. | Vaikas jaučia meninės raiškos džiaugsmą, aktyviai dalyvauja meninėje veikloje. Spontaniškai ir savitai reiškia įspūdžius, mintis, patirtas emocijas. Įgyja žinių ir supratimo apie jį supantį pasaulį. Ugdomas pasitikėjimas savimi. Praturtinama vaiko vaizduotė ir emocinis pasaulis. Atsiskleidžia vaiko individualumas. | 70 |
| 2. | Pažintis su naujomis technikomis ir žinomų tobulinimas. Mokome pasakoti piešiniu. | Darbo įgūdžių tobulinimas.Kūrybiškas įspūdžių perteikimas. | Pokalbiai, savarankiškas darbas | Pažinimo ir asmeninės | 70 |

|  |
| --- |
| 7 metai |
| Eil. nr. | Turinio dalis | Veiklos apibūdinimas | Metodai | Ugdomos kompetencijos | Trukmė |
| 1. | Smulkių detalių vaizdavimas. Grafinei raiškai tinkančių priemonių (pieštukai, markeriai, flomasteriai, tušinukai) įvaldymas. | Techninių įgūdžių tobulinimas, atliekant įvairaus pobūdžio užduotis. | Pokalbiai, savarankiškas darbas. | Asmeninės ir pažinimo kompetencijos.Kūrybiškai panaudoja grafinės raiškos priemones. | 20 |
| 2. | Dekoratyvinis piešinys. Spalvų maišymas, kartojimas. | Komponavimo pratimai, dekoratyvaus piešinio spalvinimas. Fono spalvinimas. Šaltų ir šiltų spalvų lyginimas – dega, karšta ir kt. Kalendorinės šventės, papročiai. | Pokalbiai, savarankiškas darbas. | Drąsiai įgyvendina savo kūrybinius sumanymus.Kūrybiškai panaudoja tradicines ir netradicines medžiagas, priemones. | 30 |
| 3. | Erdvės pajautimas. | Stebėjimas kas didesnis, kas mažesnis, kurie objektai arčiau, kurie toliau, kas už, kas šiapus ko nors ir t.t. | Pokalbiai, savarankiškas darbas. | Spontaniškai ir savitai reiškia įspūdžius, išgyvenimus ir mintis, patirtas emocijas vizualinėje kūryboje. Drąsiai įgyvendina savo kūrybinius sumanymus. Numato rezultatą. Pasakoja patirtus išgyvenimus, matytus objektus. | 20 |

**III SKYRIUS**

**MOKINIŲ PASIEKIMAI IR JŲ VERTINIMAS**

15. Mokinių pasiekimai:

|  |
| --- |
| 1. Veiklos sritis – integruota meninė raiška.
 |
| Nuostata – apjungti dailės raiškos priemonių įvairovę, plastinę raišką su kitomis meninės raiškos bei žaidimo formomis. Vizualizuoti savo idėjas piešiant, tapant ar lipdant. Išbandyti skirtingas medžiagas ir technikas. Pasitikėti savo meniniais gebėjimais ir drąsiai kurti.  |
| Esminis gebėjimas: lavinti kūrybinius sugebėjimus, apjungiant plastinę raišką su kitomis meninės raiškos bei žaidimo formomis.  |
| Gebėjimai | Žinios ir supratimas |
| * 1. Perteikti sumanymus, vizualias idėjas ar vaizduoti pasirinktus motyvus, komponuojant plokštumoje ar erdvėje.
 | * + 1. Kelti ir vystyti vizualius sumanymus;
		2. pasirinkti vaizdavimo motyvus;
		3. stebėti ir analizuoti supančią aplinką;
		4. semtis vizualių idėjų stebint tautodailės ir profesionaliojo meno kūrinius;
		5. komponuoti erdvines formas, motyvus ar atskirus elementus apibrėžtoje plokštumoje.
 |
| * 1. Naudotis elementariomis spalvinės, grafinės ir erdvinės raiškos techninėmis priemonėmis, įgyvendinti sumanymus, naudojant nesudėtingas technikas.
 | * + 1. Atpažinti ir skirti elementarias piešimo bei grafikos priemones bei medžiagas, žinoti tradicinius jų naudojimo būdus, išbandyti nesudėtingas technikas;
		2. pažinti tradicines tapybines priemones bei dažus, žinoti pagrindines jų savybes, išbandyti nesudėtingas technikas;
		3. pažinti pagrindines skulptūros bei keramikos priemones ir medžiagas, žinoti elementarius lipdybos ir konstravimo būdus, išbandyti nesudėtingas technikas.
 |
| * 1. Kuriant naudoti meninius raiškos elementus ir žaidimo formas.
 | * + 1. Išgauti įvairių atspalvių maišant spalvas;
		2. naudoti įvairias linijas, dėmes, formas, išgauti skirtingų tonų, tekstūrų;
		3. lipdyti, konstruoti ir jungti įvairias erdvines formas, bendrais bruožais perteikiant jų charakterį bei paviršių faktūras.
 |

16. Pasiekimų ir pažangos vertinimas yra grindžiamas individualios pažangos vertinimo principu.

17. Ugdymo pažangai taikomas formuojamasis vertinimas. Jis atliekamas žodžiu, komentaru nuolat, bendradarbiaujant vaikui ir mokytojui, siekiama pastiprinti daromą pažangą, numatyti perspektyvą, skatinti mokinį analizuoti savo pasiekimus ir kelti meninio ugdymosi motyvaciją.

18. Įgytų gebėjimų patikrinimo formas (parodos, peržiūros, įskaitos, egzaminai ir kt.) nustato Mokykla.

19. Asmeniui, baigusiam Programą, gali būti išduodamas Mokyklos pažymėjimas.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SUDERINTA

Mokytojų metodinės grupės

2023-08-30 posėdžio Nr. 4 protokoliniu nutarimu